Tästä tilastosta on olemassa uudempi julkaisu Tuorein julkaisu: Tuotannon suhdannekuvaaja 2020, heinäkuu

Julkaistu: 13.10.2017

Kansantalouden tuotanto laski elokuussa, vuodentakaisesta kasvua

Korjaus 13.10.2017 klo 11:00. Korjattu kohta on merkitty punaisella.

Kausitasoitettu tuotanto laski elokuussa 0,7 prosenttia edelliskuukaudesta. Työpäiväkorjattu tuotanto oli 2,7 prosenttia korkeammalla tasolla kuin vuotta aiemmin. Heinäkuun työpäiväkorjattu tuotanto nousi tarkentuneiden tietojen mukaan 3,6 prosenttia (oli 3,1) edellisvuoden heinäkuusta.

Tuotannon volyymi 2005–2017, trendi ja kausitasoitettu sarja

Tuotannon suhdannekuvaajan sarjat kausitasoitetaan Tramo/Seats -menetelmällä. Kausi- ja satunnaisvaihteluista tasoitettujen sarjojen (kausitasoitettu ja trendisarja) viimeiset havainnot tarkentuvat uusien havaintojen myötä kausitasoitusmenetelmissä. Tarkentumiset voivat etenkin suhdannekäänteissä olla suuria, mikä tulee ottaa huomioon kausitasoitettuja ja trenditietoja käytettäessä.

Tuotannon työpäiväkorjattu muutos edellisvuoden vastaavasta kuukaudesta, %

Työpäiväkorjattuna alkutuotanto nousi viisi, jalostus neljä ja palvelut kaksi prosenttia vuoden 2016 elokuusta .

Alkutuotannolla tarkoitetaan maa-, riista-, metsä- ja kalataloutta. Jalostus sisältää teollisuuden ja rakentamisen. Palvelut sisältää kaupan, majoitus- ja ravitsemistoiminnan, liikenteen, liike-elämän palvelut sekä kiinteistö-, vuokraus- ja tutkimuspalvelut, rahoitus- ja vakuutustoiminnan ja julkiset palvelut.

Lähde: Tuotannon suhdannekuvaaja 2017 elokuu, Tilastokeskus

Lisätietoja: Veli-Pekka Karvinen 029 551 2667, Ida Peltonen 029 551 3334, kansantalous.suhdanteet@tilastokeskus.fi

Vastaava tilastojohtaja: Ville Vertanen

Julkaisu pdf-muodossa (203,0 kt)

Päivitetty 13.10.2017

Viittausohje: Suomen virallinen tilasto (SVT): Tuotannon suhdannekuvaaja [verkkojulkaisu].

ISSN=1798-5404. elokuu 2017. Helsinki: Tilastokeskus [viitattu: 21.9.2020].

Saantitapa: http://www.stat.fi/til/ktkk/2017/08/ktkk_2017_08_2017-10-13_tie_001_fi.html